Gregorius episcopus servus servorum Dei venerabilibus fratribus archiepiscopis et episcopis ac dilectis filiis abbatibus, prioribus et aliis ecclesiarum prelatis etc... salutem etc.... Quoniam habundavit iniquitas et refriguit caritas plurimorum, ecce ordinem dilectorum filiorum fratrum Preficatorum Dominus suscitavit, qui non que sua [sunt] sed que sunt Christi querentes, tam contra profligendas (sic) hereses quam contra pestes alias mortiferas extirpandas se dedicaverunt evangelizationi Verbi Dei in abjectione voluntarie paupertatis. Nos igitur, eorum sanctum propositum et necessarium ministerium favore benivolo prosequentes, universitati vestre duximus com-[Fol. 16 n°]-mendandos: caritatem vestram rogantes et hortantes quatinus dilectos filios fratres ordinis memorati pro reverentia divina et vestra ad officium predicandi ad quod sunt ex professione sui ordinis deputati, recipiatis benigne ac populos vobis commissos, ut ex ore ipsorum Verbi Dei, semen devote suscipiant et confiteantur eisdem, cum ipsis auctoritate nostra liceat confessione audire ac penitentias injungere sedulo admonentes. Pro nostra et apostolice sedis reverentia, in suis eis necessitatibus liberaliter assistatis, quatinus ad predicta suscipienda vestris exhortationis populi preparati tanquam bona et fructifera terra, pro vitiorum tribulis incipiant segetem germinare virtutum, et dicti fratres per operationem vestram suscepti ministerii, cursum felicius consummando, optatum reportent sui laboris fructum, et finem, salutem videlicet animorum. Quia vero sepe vitia sub specie virtutum occulte subintrant et angelis Sathane in angelum lucis se plerumque simulate transformat, presentium vobis auctoritate mandamus quatinus, si quis de Predicatorum fratrum ordine se dicentes in vestris partibus predicaverint, ad questum se pecunie convertendo, per quod religionem eorum, qui paupertatem professi sunt, contingeret infamari vos tanquam falsarios capiatis et condempnetis eosdem. Datum Laterani, XVII kalendas aprilis. – anno tertio.